Juodasis kelias (Vilnius)

Juodasis kelias arba Juodasis traktas – istorinis kelias, jungęs Vilnių su rytinėmis Lietuvos didžiosios kunigaikštystės gyvenvietėmis.

 Istorija 
Kelio pradžia – Subačiaus vartai Vilniaus gynybinėje sienoje, toliau jis vingiavo per Gurius, Rukainius, Dobromislę, Keną, Šumską link Astravo bei Smurgainių. Buvo vadinamas Juoduoju, pagal nebeegzistuojančios dvarvietės prie Juodosios upės vardą.Rimgaudas Ryliškis. Markučių vietovė ir apylinkės: Markučiai  Kelias vedė ir į Lietuvos didžiojo kunigaikščio dvarą Žiupronyse.Žiupronių (Misionierių) šaltiniai  Šio kelionių tikslo vardas taip išpopuliarėjo, kad XVI–XVII a. versmės prie Subačiaus vartų buvo vadinamos Žiupronių šaltiniais.Senamiesčio zona Subačiaus–Paplaujos priemiestis  Matyt, šaltinių vandeniu keleiviai apsirūpindavo prieš išvykstant į Žiupronis. Važiuoti būdavo nesaugu: pakelės miškų plėšikai tykojo keliauninkus užpulti.

Kai kurių istorikų nuomone, Juodasis traktas ėjo per visą LDK: nuo Palangos per Kretingą, Plungę, Telšius, Kuršėnus, Šiaulius, Šeduvą, Upytę, Ukmergę, Širvintas, Vilnių ir Minską. Kelio pabaiga – Čiarmygose, gal ir todėl vadinosi Juodasis.Kristina Urbietienė. Šiaulių krašto pakelės užeigos Visgi istoriniuose dokumentuose ir liaudies atmintyje labiau užsifiksavo Juodasis kelias, ėjęs į rytus nuo Vilniaus.

Trakto reikšmė kiek sumenko, kai 1667 m. prasidėjo pašto susisiekimas tarp Vilniaus ir Maskvos. Paštininkai važiavo per Ašmeną keliu, esančiu kiek piečiau nuo Juodojo trakto.Vilniaus gubernijos kelių ir pašto stočių tinklo žemėlapis  Galbūt šis Ašmenos kelias (Vilnius–Nemėžis–Rukainiai–Medininkai–Ašmena) buvo geriau prižiūrimas, nes būtent jį 1812 m. pasirinko Napoleono Didžioji armija, kai žygiavo į Rusiją. Sumušta Prancūzijos imperatoriaus kariauna atgal į Vilnių grįžo nuo Salų pasukusi į Juodąjį kelią.Czesław Jankowski. Trakt Napoleonski 

Iki dvidešimtojo amžiaus vidurio Juodasis traktas () buvo žymimas žemėlapiuose. Lietuvoje dabar jis vadinamas krašto keliu Nr. 101 Vilnius–Šumskas, o Baltarusijoje – kelias Nr. P 48 Gudagojis–Astravas (į rytus nuo pastarojo miesto Juodojo kelio atkarpa sunyko ir virto laukų keliuku).

Šiandien Lietuvoje senąjį traktą teprimena Vilniaus gatvė Juodasis kelias ir apie ją susiformavęs gyvenamųjų namų rajonas tuo pačiu pavadinimu. Nemėžio apylinkėje išliko kaimas Juodasis Kelias, kažkada išsivystęs prie Trakto.

 Šaltiniai 

 Nuorodos 
 Tarpukaryje išleistas Vilniaus krašto žemėlapis su pažymėtu Juoduoju traktu 
 Sovietmečio karinis žemėlapis su kelio Vilnius–Astravas apylinkėmis

Kategorija:LDK keliai